Pozdrav, kao što vidite počeli smo se ozbiljno baviti glagolima pa ćemo tako i nastaviti.

Za početak ponovite:

1. Što su to glagoli?
2. Navedite po 1 glagol radnje, stanja i zbivanja.
3. Što je glagolsko lice?
4. Što je ti infinitiv?

Tako, sad možemo krenuti dalje.

OD DANAS VIŠE NE KORISTIMO TERMIN SADAŠNJE VRIJEME KOJI STE KORISTILI U NIŽIM RAZREDIMA. TO NAM JE JAKO VAŽNO.

Od danas SADAŠNJE VRIJEME zovemo PREZENT.

Molim vas da u svojim udžbenicima otvorite stranicu 124, 125, 126, 127. Pažljivo pročitate lekciju.

Zatim pogledajte poveznicu i zasad ne zapisujte ništa.

<https://www.youtube.com/watch?v=nfFGwsQBErc>

Nakon odgledanog videa, molim vas prepišite plan ploče.

PLAN PLOČE:

**Prezent**

Još jednom **mahnem** roditeljima.

Hrabro **zakoračim** na stepenicu dok se o njoj govori.

Djeca me čudno **gledaju**.

Sve tri radnje zbivaju se ovog trenutka.

**Prezent je glagolsko vrijeme kojim izričemo sadašnju radnju.**

Nesigurno **prilazim** školskim vratima.

Malo **zastanem**.

**Čujem** smijeh.

Odlučno **pokucam** na vrata.

**osnova** **nastavci** (-im, -em, -jem, -am)

**Sprezanje ili konjugacija** – promjena glagola po glagolskim licima / osobama

**Pokucam** na vrata.

**Pokucaš** na vrata.

**Pokuca** na vrata.

Glasovna promjena k,g,h ispred e prelazi u č,ž,š

**Mogu** otići sam u školu.

**Možeš** me pričekati pred ulazom.

Glasovna promjena

h+j=š

s+j=š

Dugo joj **mašem** s prozora. mahati ma**h** + **j**em

Često **pišem** poruke. pisati pi**s** + **j**em

~~Jesamli~~ spreman za školu? Jesam **li** spreman…

~~Nemogu~~ sam otići u školu. **Ne** mogu sam…

Čestice **ne** i **li** pišu se odvojeno od glagola.

Vratite se na poveznicu i riješite zadatke koje učiteljica od vas traži.

Za domaću zadaću molim riješite radnu bilježnicu stranice 119, 120, 121 (9. zadatak NE).

ZADAĆE NE ŠALJETE!!!